Tajomstvo príborníka 1. - Kacerová, Kathy kanadská autorka beletrie a literatúry faktu pre deti o holokauste 6. septembra 1954; Mészárosová, Tünde (Verbarium, s.r.o. Bratislava, 2015)
Spisovateľka a detská psychologička Kathy Kacer, ktorej rodičia pochádzajú z Československa, sa už dlhé roky zaoberá tvorbou knižiek pre deti s témou holokaustu. Vo svojej tvorbe poctivo dodržiava pevné etické hranice. Jej knihy sú teda vhodné aj pre najmenších čitateľov. Medzi prvými prinášame príbeh autorkinej vlastnej mamy v dvoch častiach. Z tajomstva príborníka sa dozvieme, ako sa Gabikin pokojný život plný lásky a istoty na rodinnom hospodárstve radikálne zmení po obsadení krajiny nacistami. Židovská komunita aj v ich malom prostredí postupne prežíva veľké zmeny. Trinásťročná Gabika s mamou sa rozhodnú neutiecť preč a čeliť osudu, no nakoniec sa mladé židovské dievča musí pri domovej prehliadke ukryť, aby prežilo. Skrýšu nájde v príborníku, ktorý dodnes, ako jediný kus z pôvodnej domoviny autorkinej mamy tróni v jej obývačke v Toronte.
Keywords: Tajomstvo príborníka; kanadská literatúra; literatúra pre deti; príbehy o deťoch; 2. svetová vojna; holokaust -- 1939-1945; veľké písmená; pre čitateľov od 11 rokov